વિવેચકો ભલે આ ફિલ્મને સૂંડલા ભરી-ભરીને સ્ટાર્સની લહાણી કરે, પરંતુ આપણા માટે ચુકાદો સ્પક્ટ છે. ભલે આ ફિલ્મ ટૅલન્ટેડ દિબાકર બૅનરજીની હોય, નખશિખ જાસૂસી ફિલ્મ હોય, ભલે એમાં વીતેલા યુગના કલકત્તાની મસ્ત ટાઇમટ્રાવેલ હોય; પરંતુ આખી ફિલ્મ અત્યંત ધીમી, કન્ફ્યુઝિંગ અને લાંબી છે. એના કરતાં બાસુ ચૅટરજીની સિરિયલ આજે પણ એટલી જ પાવરફુલ છે. હજી તો આ ફિલ્મની સીક્વલનું પણ ગાજર લટકાવી રાખ્યું છે. આશા રાખીએ એમાં બ્યોમકેશ બક્ષી મૅચ્યોર થઈ ગયો હોય.